Um stovnin Í barnagarðinum ganga í løtuni 84 børn, í aldrinum 3-7 ár. Á stovninum eru fimm stovur: Tjaldursstova, Ternustova, Smyrilsstova, Títtlingsstova og Lundastova. Endamálsorðing Endamálið hjá okkum í barnagarðinum er at veita børnunum eitt trygt umhvørvi við einum fjølbroyttum gerðandisdegi, sum er merktur av lívsvirði. Hetta fyri at børnini mennast bæði likamliga, sálarliga og vitanarliga. Í samstarvi við foreldrini vilja vit virka fyri at barnagarðurin er eitt stað, har børnum, foreldrum og starvsfólkum dáma at vera og trívast væl. Vit vilja: Skapa eitt gott og positivt umhvørvi fyri børnini, starvsfólkini og foreldrini. Stuðla børnunum í samfelagsligu, sosialu og persónligu menning teirra. Styrkja sjálvsvirði og sjálvsálit barnsins. Brúka málið og menna tað. Fegin samstarva við foreldrini um menning og trivna barnsins. Tosa opið, ærliga og virðiliga við foreldrini um øll viðurskifti, ið kunnu hava ávirkan á barnið-bæði góð og minni góð. Vit vænta: At tit sum foreldur taka ábyrgd av menning barnsins. At foreldrini eru opin fyri samstarvi. At foreldrini eru reiðilig í samstarvinum. At foreldrini møta til foreldrafundir, foreldraviðtalur og onnur tiltøk, stovnurin skipar fyri.